  Анжелика Тихонова корреспондент 2017-тӥ арын Удмуртия Россиысь 12 улосъёс пӧлы пыроз, кытын эксперимент улсын мугорез кыдатонъя «Готов к труду и обороне» Росси куронъёсты быдэстонэ нырысьсэ пыриськозы ӧжыт быгатонлыкъем адямиос. Со сярысь 28-тӥ тулыспалэ Физкультурая, спортъя но егитъёслэн политиказыя министерстволэн йылпумъясь коллегияз вераз удысэтэн кивалтӥсь Игорь Краснов. Тодэ вайытом, Удмуртиын «Готов к труду и обороне» мугорез кыдатонъя Росси куронъёсты быдэстонэ 40 сюрсэтӥ пыриськисез пусйизы. Элькунамы куронъёсты быдэстонъя 31 муниципал эскеронъёс радъязы. 2016-тӥ арын тестъёс сётӥзы 10 855 адями, соос пӧлысь 4 664-ез куронъёсты быдэстыны быгатӥзы. Элькунамы бадӟым саклык висъяло сӧсыр но тазалыксыя ӧжыт быгатонлыкъем адямиосты физкультураен но спортэн выронэ кысконлы. Туэ улосамы Ӧжыт быгатонлыкъем нылпиослы спортъя школа кылдытозы. Тегъёс: Спорт Ижкар Удмуртия ГТО  